Iktatószám: HIV /5831-1/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**részére**

**Tárgy:** A 2020. évi nyári szünidei gyermekétkeztetés biztosítása a rendszeres gyermekvédelmi kedvezményre jogosult gyermekek részére

**Az előterjesztő:** Papp Gábor polgármester

**Készítette:**  Fábiánné Hoffman Márta hatósági osztályvezető

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 21/C. §-a értelmében a települési önkormányzat a szünidei gyermekétkeztetés keretében a **szülő, törvényes képviselő kérelmére a déli meleg főétkezést**

*„a)* a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és

*b)* az *a)* pontban foglalt gyermekeken kívül további gyermekek, így különösen a **rendszeres gyermekvédelmi kedvezményre jogosult gyermekek részére ingyenesen biztosíthatja.**

A Gyvt. értelmében kizárólag a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére biztosítja a központi költségvetés az étkezés fedezetét.

**Hévíz Város Önkormányzata 2016. óta a rendszeres gyermekvédelmi kedvezményben részesülő gyermekek részére szintén térítésmentesen biztosítja a nyári szünetben a munkanapokon a napi egyszeri déli meleg főétkezést**.

Hévíz városban 2020. évben 8 gyermek (5 család) rendszeres gyermekvédelmi kedvezményben részesülő gyermek van melyből 3 gyermek (1 család) hátrányos helyzetű, halmozottan hátrányos helyzetű gyermek nincs nyilvántartásunkban – 2020. május 1. napi adat - . A rendszeres gyermekvédelmi kedvezményre jogosultak száma jelenleg 8 fő, akik részére a települési önkormányzat döntése és saját költségvetése terhére biztosítható az ingyenes étkezés.

# Hévíz Város Önkormányzat Képviselő-testületének a 123/2019. (V. 30.) határozata értelmében ingyenesen biztosította a 2019. évi nyári szünidei gyermekétkeztetést, a déli meleg főétkezés vonatkozásában a hévízi lakóhelyű, vagy az életvitelszerűen Hévízen lakó és bejelentett tartózkodási helyű rendszeres gyermekvédelmi kedvezményre jogosult gyermek részére, amennyiben azt a szülő vagy törvényes képviselő írásban kérelmezte.

A Képviselő-testület az ingyenesen biztosított déli meleg főétkezés időtartamát, a kedvezményre jogosultak teljes körére vonatkozóan, 54 munkanapban, a teljes nyári szünidő időszakára határozta meg, amely 2019. június 17. napjától 2019. augusztus 30. napjáig szólt.

|  |  |  |
| --- | --- | --- |
| Nyári déli meleg főétkezést igénybe vevő, rendszeres gyermekvédelmi kedvezményre jogosultak | | |
| Év | Igénybevevők száma | Költség (önkormányzati) |
| 2017. | 11 | 139 000 Ft. |
| 2018. | 4 | 61 905 Ft. |
| 2019. | 4 | 69 390 Ft. |

Kötelező feladat a települési önkormányzatoknak a gyermekvédelmi kedvezményben részesülő hátrányos és halmozottan hátrányos helyzetű gyermekeknek a szünidei (őszi, téli, tavaszi tanítási szünet, valamint nyári tanítási szünet időtartalma alatti a - Gyvt-ben meghatározottak szerinti -) gyermekétkeztetése, mint szociális helyzetük alapján járó természetbeni ellátása.

A bölcsődei ellátásban és az óvodai nevelésben részesülő a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzet gyermek számára az ellátást nyújtó intézmény zárva tartásának időtartama alatt is valamennyi munkanapon köteles a déli meleg étkezést a települési önkormányzat biztosítani, a szülő törvényes képviselő kérelmére. Ezen gyermekeken kívül a hátrányos és a halmozottan hátrányos helyzetű gyermekvédelmi kedvezményben részesülő gyermekeknek a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon köteles megszervezni és kérelem esetén biztosítani.

# A rendelet hatályba lépése óta folyamatosan biztosítottuk a szülő/törvényes képviselő kérelmére a rászoruló gyermekek munkanapokon történő déli meleg főétkezését, a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról 328/2011. (XII. 29.) Korm. rendeletben foglaltak szerint.

E célra kötött felhasználású támogatás illeti meg az önkormányzatot a központi költségvetésből a törvényben meghatározott rászoruló gyermek intézményen kívüli szünidei étkeztetésének egyes kiadásaihoz.

A Gyvt. 21/C. § (1) bekezdés *b)* pontja alapján a **települési önkormányzatnak lehetősége van arra, hogy a gyermekvédelmi kedvezményben részesülő, de nem hátrányos helyzetű, illetve nem halmozottan hátrányos gyermek részére is biztosítsa a nyári szünidei gyermekétkezetését legalább 43 munkanapon.**

Az elmúlt évek tapasztalatai azt mutatják, hogy a szülőknek segítséget jelentett az ingyenes nyári szünidei gyermekétkezés, és azt kérelmezték gyermekük számára.

Városunkban a rendszeres gyermekvédelmi kedvezményben részesülők száma évek óta csökkenő tendenciát mutat, ezért javaslom, hogy a teljes nyári szünet időtartamára biztosítsa a Tisztelt Képviselő-testület - kérelem esetén - a gyermekvédelmi kedvezményben részesülők számára az ingyenes étkeztetést.

Az önkormányzat 2020. évi költségvetésben - a nyári szünidei étkezés nem kötelező feladatra - 400 ezer forint saját pénzeszköz került elkülönítésre, amely összeg az előterjesztés szerinti déli főétkezés összegét teljes összegét fedezi.

A fentiek figyelembe vételével kérem a Képviselőtestületet, hogy 2020. június 16. napjától – 2020. augusztus 31. napjával bezárólag, 54 munkanapon keresztül ingyen kaphassanak napi egyszer meleg ebédet, akik rendszeres gyermekvédelmi kedvezményben részesülnek, de nem minősülnek hátrányos illetve halmozottan hátrányos helyzetűnek. A nyári szünidei étkezés költségének fedezetét a 2020. évi költségvetési rendelet biztosítja.

A kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörét a polgármester gyakorolja. A döntés szükséges és arányos döntés a HeBi rendszer további üzemeltethetősége miatt.

**1.**

**Határozati javaslat**

Hévíz Város Önkormányzat Polgármestereként a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

Hévíz Város Önkormányzat Képviselő-testülete a nyári szünetben ingyenesen biztosítja a hévízi lakóhelyű, vagy az életvitelszerűen a bejelentett hévízi tartózkodási helyén lakó rendszeres gyermekvédelmi kedvezményre jogosult gyermek részére a déli meleg főétkezést, amennyiben azt a szülő vagy törvényes képviselő írásban kérelmezi.

A Képviselő-testület az ingyenesen biztosított déli meleg főétkezés időtartamát, a kedvezményre jogosultak teljes körére vonatkozóan, 54 munkanapban határozza meg, amely 2020. június 16. napjától 2020. augusztus 31. napjáig szól.

Felelős: Papp Gábor polgármester

Határidő: 2020. június 15.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |